1. ΒΑΣΙΛΙΚΟΝ ΔΙΑΤΑΓΜΑ της 10 Σεπτ./3 Οκτ. 1935 Περί τρόπου ασκήσεως ελέγχου επί των εν Ελλάδι κυκλοφορούντων και εκδιδομένων διαφημιστικών εντύπων. Εκδίδεται κατά το άρθρ. 8 Νόμ. 6450/1935 (ανωτ. σελ. 27). Βλ. και σχόλιον υπό τον Νόμ. 4377/1929 (ανωτ. σελ. 21). Άρθρ.1.-1.Η αρμοδιότης της κατά το άρθρ. 8 του νόμ. 6450/1935, καθισταμένης επιτροπής δια την παρακολούθησιν των εν Ελλάδι εκδιδομένων και κυκλοφορούντων διαφημιστικών πληροφοριακών εντύπων, εκτείνεται επί παντός τοιούτου εντύπου, του οποίου σκοπός έσεται: 1)η διαφήμισις οιωνδήποτε ιδιοτήτων και πλεονεκτημάτων της χώρας, ενδιαφερόντων από κλιματικής απόψεως και τοιαύτης των λουτροπόλεων της χώρας, 2)η διαφήμισις ξενοδοχείων, τουριστικών κέντρων και εγκαταστάσεων γενομένη προς τον σκοπόν της προσελκύσεως πελατών ημεδαπών ή αλλοδαπών, 3)η παροχή πληροφοριών σχετικών με την εν γένει τουριστικήν κατάστασιν της χώρας, την κίνησιν, τας συγκοινωνίας και πληροφοριών γενικώς ωφελίμων εις τους περιηγητάς, 4)η διαφήμισις εκθέσεων λαμβανουσών χώραν εν Ελλάδι, οιοσδήποτε και αν είναι ο χαρακτήρ αυτών. 2.Παν έντυπον ούτινος ο επιδιωκόμενος σκοπός περιλαμβάνεται εν τοις ανωτέρω, ανεξαρτήτως της ιδιότητος του εκδίδοντος τούτου, υπάγεται υπό την αρμοδιότητα της άνω επιτροπής, ιδία όμως υπάγονται τα υπό δήμων, κοινοτήτων ή Οργανισμών λουτροπόλεων ή τουριστικών διαμονών εκδιδόμενα διαφημιστικά ή πληροφοριακά έντυπα, υπό ξενοδοχειακών επιχειρήσεων, συγκοινωνιακών εν γένει επιχειρήσεων και τουριστικών γραφείων και ταξειδιωτικών πρακτορείων. Άρθρ.2.-1.Η προς έλεγχον κυκλοφορούντων εντύπων επιτροπή ενεργεί είτε προληπτικώς, είτε κατασταλτικώς ως εξής: Α'.Προληπτικώς: Προς τούτο πας επιθυμών να συστήση τουριστικήν διαφήμισιν ή εκδώση πληροφοριακόν έντυπον δικαιούται να υποβάλη σχετικήν αίτησιν εις την επιτροπήν. Β.Κατασταλτικώς: Εφ' όσον ο εκδότης δεν υπέβαλε σχετικήν αίτησιν αλλ' άνευ αναφοράς προς την επιτροπήν εξέδωκε και εκυκλοφόρησε το έντυπον. Η εν τη πρώτει περιπτώσει υποβαλλομένη αίτησις δέον να περιλαμβάνη τα επόμενα στοιχεία. α)Ονοματεπώνυμον ή τίτλον, επάγγελμα και διεύθυνσιν του συνιστώντος την διαφήμισιν ή εκδίδοντος το διαφημιστικόν ή πληροφοριακόν έντυπον. β)Σκοπόν ον επιδιώκει η συνιστωμένη διαφήμισις ή το πληροφοριακόν έντυπον. γ)Τόπον εις ον πρόκειται να κυκλοφορήση. Συν τη αιτήσει δέον να συνυποβάλλωνται και δύο αντίτυπα, εφ' όσον πρόκειται περί βιβλίων ή πληροφοριακών εντύπων, εάν δε πρόκειται περί διαφημίσεως (ΑΦΦΙΣ) κλπ. σχέδιον (μακέττα) της εκτελεσθησομένης διαφημίσεως. 2.Η επιτροπή παραλαμβάνουσα την αίτησιν, αποφαίνεται το ταχύτερον επ' αυτής, είτε δεχομένη ταύτην και εγκρίνουσα την υποβληθείσαν διαφήμισιν είτε απορρίπτουσα αυτήν, είτε επιφέρουσα τροποποιήσεις επί οιουδήποτε σημείου κρίνη σκόπιμον, εφ' όσον αι τροποποιήσεις αυταί δεν πρόκειται να βαρύνουν υπερόγκως τον υποβαλόντα την αίτησιν, ή επιβάλλονται εκ γενικωτέρας τουριστικής ανάγκης. Τας επιφερομένας τροποποιήσεις δέον να αναφέρη ρητώς, εκτεταμένως και λεπτομερώς, η επιτροπή εν τη οικεία αυτής αποφάσει. Άρθρ.3.-1.Εν περιπτώσει εγκρίσεως της υποβληθείσης αιτήσεως, εάν μεν η διαφήμισις ή το έντυπον υπεβλήθη εκτετυπωμένον και έτοιμον προς κυκλοφορίαν η επιτροπή χορηγεί εις τον αιτούντα άδειαν κυκλοφορίας μετά του δικαιώματος επιθέσεως επί των αντιτύπων του εν άρθρ.4 του παρόντος περιγραφομένου ειδικού σήματος. 2.Εν περιπτώσει απορρίψεως της αιτήσεως ο αιτών υποχρεούται όπως μη εκτυπώση ουδέ κυκλοφορήση το απορριφθέν έντυπον. Εν περιπτώσει λαθραίας θέσεως εις κυκλοφορίαν του απορριφθέντος εντύπου, η επιτροπή διαβιβάζει την απόφασιν αυτής προς τας αστυνομικάς αρχάς επιμελεία των οποίων ενεργείται ή τε κατάσχεσις και η καταστροΣελ. 69 Τουριστική Προπαγάνδα 18.Β.γ.1 239 φή των λαθραίως κυκλοφορούντων εντύπων και διαφημίσεων. Επίσης η επιτροπή μηνύει εις τας οικείας επαγγελματικάς αρχάς τους παραβάτας. 3.Εν η περιπτώσει η απόφασις της επιτροπής απαγγέλλει τροποποιήσεις, τότε ο αιτών υποχρεούται όπως επιφέρη τας τροποποιήσεις ταύτας, μετά δε τούτο και εφ' όσον η επιτροπή κρίνη περί του ικανοποιητικού της εκτελέσεως αυτών, χορηγεί εις τον αιτούντα άδειαν κυκλοφορίας μετά του δικαιώματος της επιθέσεως του σήματος. Εν τη δευτέρα κρίσει της η επιτροπή υποχρεούται να μη εξετάση ουδέν νέον στοιχείον, αλλά να περιορισθή εις την εξέτασιν του εάν επήλθον αι διαταχθείσαι τροποποιήσεις και εάν κατά τα λοιπά το έντυπον δεν υπέστη μείωσιν. Άρθρ.4.-1.Το επί των τουριστικών διαφημίσεων και πληροφοριών εντύπων επιτιθέμενον σήμα αποτελείται εκ των αρχικών γραμμάτων των λέξεων. Σήμα Τουριστικής Διαφημίσεως ήτοι "Σ.Τ.Δ." και του αριθμού της οικείας αποφάσεως εγκεκλεισμένων εις κύκλον. Το σήμα εκτυπούται εις μίαν των κάτω γωνιών της διαφημίσεως ή του εξωφύλλου του εντύπου, είναι ανάλογον προς το μέγεθος της επιφανείας και χρώματος του εν τη επιφάνεια κυριαρχούντος. 2.Εν περιπτώσει κυκλοφορίας Τουριστικής διαφημίσεως ή πληροφοριακού εντύπου χωρίς να προηγηθή προηγουμένη υποβολή ταύτης υπό την κρίσιν της επιτροπής, επιλαμβάνεται αύτη αυτεπαγγέλτως της υποθέσεως και αποφασίσει εάν θα επιτρέψη την κυκλοφορίαν ή θα διατάξη την κατάσχεσίν αυτών. Άρθρ.5.-1.Η δια του άρθρ.8 νόμ. 6450/1935 καθισταμένη επιτροπή φέρουσα τον τίτλον "Επιτροπή Τουριστικής Διαφημίσεως νόμ. 6450" εδρεύει και λειτουργεί παρά τω Ε.Ο.Τ. έχει ιδίαν σφραγίδα και αλληλογραφεί απ' ευθείας προς τα δημοσίας Αρχάς. 2.Η επιτροπή εκλέγει μεταξύ των μελών της τον Πρόεδρον και τον Αντιπρόεδρον. Καθήκοντα γραμματέως εκτελεί είς των υπαλλήλων της παρά τω Ε.Ο.Τ. διευθύνσεως Εξωτερικού Τουρισμού. Τα τακτικά μέλη απόντα ή κωλυόμενα αναπληρούνται υπό των κατά νόμον αναπληρωτών αυτών, το δε καλλιτεχνικόν μέλος υπό ετέρου καλλιτέχνου εκλεγομένου υπό της επιτροπής. 3.Η επιτροπή ευρίσκεται εν απαρτία παρισταμένων τριών τουλάχιστον εκ των μελών αυτής, αι δε αποφάσεις λαμβάνονται κατά πλειοψηφίαν υπερισχυούσης εν ισοψηφία της ψήφου του Προεδρεύοντος. Σελ. 70 